Krajniak, Milan, minister práce, sociálnych vecí a rodiny SR (2022-10-04):
Ďakujem veľmi pekne. Chcel by som doplniť to, čo pani poslankyňa Vorobelová povedala, o niektoré veci, o ktorých sme aj osobne diskutovali na tom spoločnom stretnutí s poslancami Národnej rady, a o ktorej, o ktorých som ju informoval na tom stretnutí, tak by som bol rády, aby zazneli aj tu. Pretože tieto argumenty, výhrady, otázniky pani poslankyňa aj tam prezentovala. Čiže nepovažujem to za nič nekorektné, lebo sme mali možnosť o tom debatovať. Moja odpoveď na to, čo hovoríte, je asi takáto. Po prvé, asi by nikoho nenapadlo rušiť školskú inšpekciu. Tento orgán tu dlhé roky je a nikto nespochybňuje zmysluplnosť jej fungovania. Asi by nikoho nenapadlo dnes riešiť Slovenskú obchodnú inšpekciu. Jednoducho je, sú to orgány, ktoré v medziach svojej pôsobnosti zabezpečujú dohľad, alebo Úrad na dohľad nad zdravotnou starostlivosťou. Viete, v čom som ja urobil najväčšiu chybu v tomto návrhu zákona? Mal som ho na úvod nazvať Úrad na dohľad nad sociálnou starostlivosťou. Myslím si, že všetky ostatné veci sú vydiskutovateľné, ale toto vzbudilo možno takú psychológiu, že niekto chce potenciálne môže robiť zle. Lebo to, čo ste spomínali, že niekto môže šikanovať pri kontrolách v zariadeniach sociálnej, ale to môže aj dnes. A deje sa to? Nesťažujú si, čo ja viem, teda minimálne za to obdobie, pokiaľ som ja ministrom, že by sa zariadenia sociálnych služieb sťažovali, že ich niekto šikanuje. Väčšinou mi hovoria, aj keď debatujeme o tomto návrhu zákona, že vám veríme, pán minister, že vy to nebudete robiť. Ale čo keď náhodou príde niekedy v budúcnosti niekto, kto to bude chcieť zneužiť. A práve kvôli tomu, aby sa to dalo, aby sme obmedzovali a obmedzili akékoľvek potenciálne zneužitie alebo šikanovanie zo strany tých, ktorí budú kontrolovať, tak podporujem dva pozmeňujúce návrhy. Aj pána predsedu Ledeckého, aj pani poslankyne Žitňanskej, Drábikovej a ďalších, ktorí podpísali ten druhý, ktorý, si myslím, že všetky tie výhrady, ktoré boli, dúfam, že na všetky sme nejakým spôsobom reagovali a dúfam, že to bude v poriadku. Merateľný ukazovateľ. Ja mám merateľný ukazovateľ. Myslím si, že vieme povedať, že približne 10 % tých finančných prostriedkov, ktoré dnes majú putovať tým, ktorí sú na to najviac odkázaní, to znamená ľuďmi s ŤZP alebo seniorom, alebo tí, ktorí potrebujú dlhodobú starostlivosť v zariadeniach sociálnych služieb alebo aj neformálnu starostlivosť, čiže opatrova..., tí, ktorí poberajú opatrovateľské príspevky, príspevok na asistenciu. Nejde tam, kde má ísť, ale jednoducho tak ako vždy, keď je objem finančných prostriedkov príliš, príliš veľký, no tak sa to aj myslím v objeme celého štátu, no tak sa to aj zneužíva. A deje sa to aj v tomto sek..., tak ako, tak ako všade. Kde ide o stovky a stovky miliónov eur. A môj merateľný ukazovateľ je, že si myslím, že už len tým, že inšpekcia vznikne a začne fungovať bez toho, aby kohokoľvek šikanovala. Iba to, že začne normálne, vecne kontrolovať, či napríklad ten, kto poberá opatrovateľský príspevok a má sa starať o svoju starú mamu, nie je pol roka v Anglicku. Asi by ho nemal poberať. Nie? Lebo ten opatrovateľský príspevok je na to, aby, aby opatroval toho, koho má opatrovať. To znamená, takéto najzákladnejšie, najrukolapnejšie veci si myslím, že keď len sa pozrieme na ne, tak, tak to môže spôsobiť zhruba 10 % úsporu týchto prostriedkov. A znamená to, a to je môj merateľný ukazovateľ, aby tie prostriedky, ktoré ušetríme a budeme ich môcť poskytnúť tým ľuďom a zariadeniam sociálnych služieb, ktorí si to zaslúžia a potrebujú to. Ten môj merateľný cieľ je desaťnásobok toho, čo tá inšpekcia bude stáť. Povedal som vám to aj na osobnom stretnutí a hovorím to aj, hovorím to aj tu. A tento desaťnásobok, ktorý chcem dosiahnuť, to znamená 50-60 miliónov eur, ktoré budeme môcť použiť naozaj pre tých, ktorí to potrebujú, je viacej ako tých 5-6 miliónov eur, ktoré by sme ušetrili tým, keby tá inšpekcia nevznikla. Ešte by som chcel povedať, že je tam jedna dôležitá vec. Súčasťou plánu obnovy nie je len vznik inšpekcie v sociálnych službách, ale už tento týždeň oznámime vypísanie výzvy na viac ako 192 miliónov eur pre zariadenia sociálnych služieb, ktoré vďaka plánu obnovy budú môcť byť postavené nové alebo budú môcť byť zrekonštruované. A to si myslím, že je významná prínosná vec a teším sa na to, že pre mnoho seniorov alebo ľudí s ŤZP to výrazným spôsobom zlepší kvalitu života na Slovensku. Ďakujem veľmi pekne.